**SPRÁVA**

**O výsledku kontrol hlavného kontrolóra mesta Vrútky za ostatné obdobie**

**Od 06.09.2017 do 16.10.2017**

Vážené pani poslankyne, vážení páni poslanci, vážení poslaneckí zbor.

V súlade s § 18f ods.1,písmena d./,zákona č.369/1990 Zb. o obecnom zriadení v z.n.p. **Vám predkladám správu o výsledkoch kontrol za ostatné obdobie od 06.09.2017 do 16.10.2017.**

Rozsah kontrolnej činnosti bol stanovený v súlade so zákonom o obecnom zriadení na základe schváleného plánu kontrolnej činnosti hlavného kontrolóra na druhý polrok 2017,schválený uznesením MsZ č.54/2017 zo dňa 20.06.2017. Ďalej trvalým uznesením MsZ č.9/2007 zo dňa 23.10.2007 pod bodom U/22,v ktorom uložilo hlavnému kontrolórovi mesta vykonávať pravidelnú kontrolu uložených uznesení MsZ, ďalej plnenie ukladacieho uznesenia MsZ č.62/2015 zo dňa 14.04.2015 v ktorom sa ukladá hlavnému kontrolórovi mesta, aby odkontroloval každé použitie finančných prostriedkov z rozpočtu mesta.

**Výkon kontrolnej činnosti za ostatné obdobie od 06.09.2017 do 16.10.2017**

Za toto obdobie boli vykonané tri /3/ kontroly, z toho na základe plánu kontrolnej činnosti dve kontroly a jedna kontrola bola vykonaná na základe ukladacieho uznesenia MsZ podľa § 18 f ods.1 písmena l./.Na základe predloženého návrhu mesta na odpísanie pohľadávok z účtovného stavu v súlade s trvalým uznesením MsZ č.6/2007 bod U/16 zo dňa 17.07.2007,kde MsZ ukladá hlavnému kontrolórovi mesta v budúcnosti preskúmať návrhy na odpísanie pohľadávok z účtovného stavu mesta a predložiť stanovisko Mestskému zastupiteľstvu. Na základe toho som preskúmal návrh na odpísanie pohľadávok a stanovisko predkladám na rokovanie Mestského zastupiteľstva dňa 24.10.2017.

**Vykonané kontroly a výsledok kontrol:**

**Povinná osoba:** Mestský úrad Vrútky ,Námestie S.Zachara Vrútky

**V čase:** 26.09.2017

**Cieľ kontroly**: Kontrola správnosti vedenia a nakladania s pokladničnou hotovosťou,inventarizácia hlavnej a vedľajšej pokladne v súlade so zákonom č.431/2002 Z.z. o účtovníctve v z.n.p.,a kontrola cenín-stravných lístkov,kontrola splnených opatrení z predchádzajúcej kontroly.

**Kontrolované obdobie**: tretí štvrťrok 2017 k 26.09.2017

Kontrolou neboli zistené nedostatky,v súlade so zákonom je vypracovaná správa.

**Opis zistených skutočností :**

**1.**Predchádzajúca kontrola a inventarizácia pokladní na Mestskom úrade Vrútky bola vykonaná dňa 22.06.2017 a 27.06.2017,bez nedostatkov.

**2.**Peňažné prostriedky v pokladnici ku dňu kontroly súhlasili so stavom uvedeným v pokladničnej knihe,neboli zistené ani inventarizačné rozdiely v pokladni.

.**3.** Stavstravných lístkov ich rozúčtovanie podľa pracovísk Mestského úradu Vrútky ,ako aj fyzický stav súhlasil s účtovným stavom.

Kontrolou neboli zistené nedostatky,oprávnená osoba vypracovala v súlade s § 22 zákona č.357/2015 Z.z.,správu z kontroly.

**Zoznam príloh preukazujúcich zistené skutočnosti.-priložené ku správe.**

**Dátum vyhotovenia návrhu správy č.28-09/2017, dňa 27.09.2017.**

Oboznámenie povinnej osoby so správou č.28-09/2017 dňa 27.09.2017.

**Povinná osoba:** Mestský úrad Vrútky, Námestie S.Zachara 4 .

**Cieľ kontroly:** Odkontrolovať každé použitie finančných prostriekov z rozpočtu mesta v súlade s uznesením MsZ č.62/2015 zo dňa 14.04.2015 za mesiac september 2017.

**Kontrola bola vykonaná v čase** od.04.09.2017 do 29.09.2017

Finančnou kontrolou neboli zistené nedostatky.

**Opis zistených skutočností:**

1. Bolo odkontrolované každé použitie finančných prostriedkov príjmov a výdavkov z rozpočtu mesta za mesiac september 2017.Boli odkontrolované finančné operácie učtárne a výdavky cez pokladňu mesta.

2. Platby prebiehali v súlade s rozpočtom mesta a zmenami vykonanými rozpočtovými opatreniami podľa zákona o rozpočtových pravidlách územnej samosprávy..V mesiaci september 2017 bol uskutočnený výdavok v sume 9 115,19 eur na plot cintorína,na ktorý bola schválená zmena rozpočtu a súhlas MsZ uznesením č.42/2017 v sume 9500,-eur.

Dátum vyhotovenia správy : 04.10.2017

Oboznámenie povinnej osoby so správou č.29 -09/2017 dňa 04.10.2017

Pripomienky a námietky zo strany povinnej osoby neboli vznesené.

**3.**

Povinná osoba :Mestský úrad Vrútky ,Námestie S.Zachara Vrútky.

Kontrola plnenia uznesení prijatých Mestským zastupiteľstvom,v súlade s § 18 d,ods.1,zákona č.369/1990 Zb. o obecnom zriade v z.n.p. a na základe ukladacieho uznesenia MsZ č.9/2007 pod bodom U/22 zo dňa 23.10.2007 bola vykonaná kontrola uznesení hlavným kontrolórom mesta a zároveň posúdil meterial Mestského úradu Vrútky ,,Správa o plnení uznesení Mestského zastupiteľstva Vrútky ku dňu 10.10.2017,,.

Kontrolou zistené skutočnosti sú zapracované ako samostatzné stanovisko k plneniu uznesení MsZ,ktoré je predložené na rokovanie Mestského zastzupiteľstva ako samostatný bod dňa 24.10.2017.

**4.**

Povinná osoba: Mestský úrad Vrútky,Námestie S.Zachara Vrútky.

Stanovisko hlavného kontrolóra mesta k návrhu na odpísanie pohľadávok z účtovného stavu mesta Vrútky.

Na základe trvalého uznesenia MsZ č.6/2007 bod U/16 zo dňa 17.07.2007,kde Mestské zastupiteľstvo ukladá hlavnému kontrolórovi mesta v budúcnosti preskúmať návrhy na odpísanie pohľadávok z účtovného stavu mesta a predložiť stanovisko Mestskému zastupiteľstvu.

V súlade s týmto uznesením som preskúmal predložený návrh mesta na odpísanie pohľadávok na referáte právnych služieb,podnikateľských aktivít a CR,podľa dokladov,výpisov z Obchodného registra SR a Živnostenského registra SR z výsledku preskúmania bolo vypracované stanovisko k návrhu na odpísanie pohľadávok,ktoré predkladám Mestkému zastpiteľstvu ako samostatný bod rokovania dňa 24.10.2017.

Vrútky dňa 13.10.2017 PhDr.Michal Hanko

Hlavný kontrolór mesta Vrútky

**Návrh na uznesenie :**

**Mestské zastupiteľstvo Vrútky berie na vedomie**

Správu o výsledkoch kontrol hlavného kontrolóra mesta Vrútky za ostatné obdobie od 06.09.2017 do 16.10.2017.

Spracoval a predkladá na rokovanie MsZ dňa 24.10.2017

PhDr.Michal Hanko ,hlavný kontrolór mesta Vrútky